ai4bharat/Pralekha huggingface dataset:
প্রধানমন্ত্রীরদপ্তর
সাধারণ নির্বাচনে ঐতিহাসিক জয়লাভের জন্য প্রধানমন্ত্রী মোদীকে অভিনন্দন জানিয়ে শুভেচ্ছাবার্তা এখনও আসছে
নয়াদিল্লি, ২৫ মে, ২০১৯
সাধারণ নির্বাচনে ঐতিহাসিক জয়ের জন্য প্রধানমন্ত্রী শ্রী নরেন্দ্র মোদীকে অভিনন্দন জানিয়ে বিশ্ব নেতৃবৃন্দের শুভেচ্ছাবার্তা এখনও আসছে। প্রধানমন্ত্রী শ্রী মোদীকে টেলিফোনে সৌদি আরবের যুবরাজ মহম্মদ বিন সলমন, কাতারের আমীর শেখ তামিম বিন হামাদ আল-থানি, জার্মানির চ্যান্সেলর শ্রীমতী আঙ্গেলা মেয়ারকেল, গ্রেট ব্রিটেনের প্রধানমন্ত্রী শ্রী থেরেসা মে এবং শ্রীলঙ্কার প্রাক্তন রাষ্ট্রপতি শ্রী মাহিন্দা রাজাপাক্সে শুভেচ্ছা জানিয়েছেন।
তাঁকে উষ্ণ শুভেচ্ছা ও অভিনন্দন জানানোর জন্য প্রধানমন্ত্রী সৌদি আরবের যুবরাজকে ধন্যবাদ জানিয়েছেন। ভারতবাসীর প্রতি তাঁর নিবিড় বন্ধুত্ব এবং উভয় দেশের মধ্যে আরও ঘনিষ্ঠ যোগাযোগ গড়ে তুলতে ব্যক্তিগত আগ্রহের জন্য প্রধানমন্ত্রী সৌদি যুবরাজের প্রশংসা করেন।
কাতারের আমীর প্রধানমন্ত্রীকে উষ্ণ শুভেচ্ছা জানিয়ে দুই দেশের মধ্যে সম্পর্ককে আরও গভীরতর করার আহ্বান জানিয়েছেন। সেদেশের আমীরকে ধন্যবাদ জানিয়ে প্রধানমন্ত্রী দু’দেশের মধ্যে মজবুত অংশীদারিত্ব গড়ে তুলতে তাঁর দক্ষতার প্রশংসা করেন।
প্রধানমন্ত্রীকে অভিনন্দন জানিয়ে জার্মানির চ্যান্সেলর মেয়ারকেল দু’দেশের মধ্যে ক্রমবর্ধমান অংশীদারিত্বের কথা উল্লেখ করে পারস্পরিক স্বার্থ সংশ্লিষ্ট বিভিন্ন বিষয়ে সহযোগিতাকে আরও সম্প্রসারিত করার ব্যাপারে তাঁর আগ্রহ প্রকাশ করেন। দু’দেশের মধ্যে দ্বিপাক্ষিক সম্পর্কের প্রসারে তথা বিশ্ব শান্তি ও সমৃদ্ধির লক্ষ্যে শ্রীমতী মেয়ারকেল যে দৃষ্টান্তমূলক ভূমিকা পালন করেছেন, তার উল্লেখ করে প্রধানমন্ত্রী মোদী তাঁর ভুয়সী প্রশংসা করেন। জাপানের ওসাকা শহরে আসন্ন জি-২০ শীর্ষ বৈঠকের ফাঁকে মুখোমুখি আলোচনার ব্যাপারেও উভয় নেতা আগ্রহ প্রকাশ করেন। চলতি বছরের শেষ দিকে ভারতে দু’দেশের মধ্যে আন্তঃসরকারি আলোচনায়-ও দুই নেতা সম্মতি প্রকাশ করেন।
গ্রেট ব্রিটেনের প্রধানমন্ত্রী থেরেসা মে সাধারণ নির্বাচনে ঐতিহাসিক জনাদেশের জন্য প্রধানমন্ত্রীকে অভিনন্দন জানিয়েছেন। সাধারণ নির্বাচনকে গণতন্ত্রের এক উজ্জ্বল দৃষ্টান্ত হিসাবে বর্ণনা করে প্রধানমন্ত্রী থেরেসা মে ভারতের সাধারণ নির্বাচন সফলভাবে শেষ হওয়ায় দেশবাসীর বিচক্ষণতার প্রশংসা করেন। প্রধানমন্ত্রী মোদী তাঁকে ধন্যবাদ জানিয়ে সেদেশের সঙ্গে বিভিন্ন ক্ষেত্রে দ্বিপাক্ষিক সহযোগিতা আরও নিবিড় করার লক্ষ্যে একযোগে কাজ করার ব্যাপারে গভীর আগ্রহ প্রকাশ করেন।
শ্রীলঙ্কার প্রাক্তন রাষ্ট্রপতি শ্রী রাজাপাক্সেকে তাঁর শুভেচ্ছার জন্য ধন্যবাদ জানিয়ে প্রধানমন্ত্রী শ্রী মোদী বলেন, ভারত ও শ্রীলঙ্কা দুই প্রতিবেশী দেশের মধ্যে সুস্থায়ী, নিবিড় ও মৈত্রীপূর্ণ সম্পর্ক রয়েছে। প্রধানমন্ত্রী মোদী আস্থা প্রকাশ করে বলেন, দুই দেশের মধ্যে এই সম্পর্ক উভয় দেশের মানুষের স্বার্থে এবং আঞ্চলিক শান্তি ও সমৃদ্ধির লক্ষ্যে আরও প্রসারিত হবে।
SSS/BD/SB
(Visitor Counter : 103
স্বাস্থ্যওপরিবারকল্যাণমন্ত্রক
ভারতে এ পর্যন্ত ৩৬ কোটি ৪৮ লক্ষ টিকাকরণ করা হয়েছে
দৈনিক নতুন করে আক্রান্তের সংখ্যা গত ২৪ ঘন্টায় হয়েছে ৪৫ হাজার ৮৯২
ভারতে সুস্পষ্টভাবে আক্রান্তের সংখ্যা বর্তমানে হয়েছে ৪ লক্ষ ৬০ হাজার ৭০৪; মোট আক্রান্তের চেয়ে এই হার হয়েছে ১.৫০ শতাংশ
দৈনিক আক্রান্তের হার  যা টানা এক মাস ধরে ৫ শতাংশের নিচে
নতুন দিল্লি, ০৮ জুলাই, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে আজ ৩৬ কোটি ৪৮ হাজার অতিক্রম করেছে। দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
আজ সকাল ৭ টা পর্যন্ত পাওয়া তথ্য অনুযায়ী দেশে মোট এপর্যন্ত ৩৬ কোটি ৪৮ লক্ষ ৪৭ হাজার ৫৪৯ জনকে টিকা প্রদান করা হয়েছে। গত ২৪ ঘন্টায় ৩৩,৮১,৬৭১ টি টিকার ডোজ দেওয়া হয়েছে।
ভারতে এ পর্যন্ত ১ কোটি ০২ লক্ষ ৩৮ হাজার ৮৩১ জন স্বাস্থ্যকর্মী প্রথম ডোজ এবং ৭৩ লক্ষ ৫৭ হাজার ৩৮২ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৭৬ লক্ষ ২৯ হাজার ৩৩২ জন কর্মী প্রথম ডোজ এবং ৯৭ লক্ষ ৭৮ হাজার ৬৪৮ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ১০ কোটি ৬৩ লক্ষ ৬১ হাজার ৩১০ জন প্রথম ডোজ এবং ৩১ লক্ষ ৯৩ হাজার ৯১৮ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ৯ কোটি ২১ লক্ষ ০৪ হাজার ৮২৪ জন প্রথম ডোজ এবং ২ কোটি ১৪ লক্ষ ৪২ হাজার ৭৩৩ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৬ কোটি ৯৫ লক্ষ ৫৫ হাজার ৫৭৩ জন প্রথম ডোজ এবং ২ কোটি ৭১ লক্ষ ৮৪ হাজার ৯৯৮ জন দ্বিতীয় ডোজ পেয়েছেন।
দেশে সার্বজনীনভাবে টিকাদান কর্মসূচি গত ২১, জুন,২০২১ থেকে শুরু হয়েছে।
ভারতে গত ২৪ ঘণ্টায় নতুন করে করোনায় আক্রান্তের সংখ্যা হয়েছে ৪৫ হাজার ৮৯২। একটানা ১১ দিন ধরে দৈনিক আক্রান্তের সংখ্যা ৫০ হাজারের নিচে রয়েছে। কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সহযোগিতামূলক প্রয়াসের ফলেই এই সাফল্য মিলেছে।
দেশে সুস্পষ্টভাবে করোনায় আক্রান্তের সংখ্যা লাগাতার কমছে। আজ এই সংখ্যা দাঁড়িয়েছে ৪ লক্ষ ৬০ হাজার ৭০৪। যা মোট আক্রান্তের কেবল ১.৫০ শতাংশ।
অতিমারির সূচনার সময় থেকে মোট আক্রান্ত ব্যক্তিদের মধ্যে এখনও পর্যন্ত ২ কোটি ৯৮ লক্ষ ৪৩ হাজার ৮২৫ জন সুস্থ হয়েছেন। এদিকে, গত ২৪ ঘণ্টায় আরোগ্যলাভ করেছেন ৪৪ হাজার ২৯১ জন। এর ফলে, সার্বিক সুস্থতার হার লাগাতার বেড়ে আজ দাঁড়িয়েছে ৯৭.১৮ শতাংশে।
দেশে গত ২৪ ঘণ্টায় ১৮ লক্ষ ৯৩ হাজার ৮০০ টি নমুনা পরীক্ষা হয়েছে। এর ফলে, মোট নমুনা পরীক্ষার সংখ্যা দাঁড়িয়েছে ৪২ কোটি ৫২ লক্ষ ২৫ হাজার ৮৯৭। দেশে একদিকে নমুনা পরীক্ষার হার বাড়ার সঙ্গে সঙ্গে সাপ্তাহিক ভিত্তিতে আক্রান্তের সংখ্যায় লাগাতার নিম্নমুখী প্রবণতা লক্ষ্য করা যাচ্ছে। সাপ্তাহিক ভিত্তিতে আক্রান্তের হার বর্তমানে ২.৩৭ শতাংশ। অন্যদিকে, দৈনিক ভিত্তিতে আক্রান্তের হার আজ হয়েছে ২.৪২ শতাংশ। এর ফলে, দৈনিক আক্রান্তের হার লাগাতার ১৭ দিন ধরে ৩ শতাংশের নিচে রয়েছে। আবার একমাস যাবত তা ৫ শতাংশের নিচে রয়েছে।
CG/SB
(Visitor Counter : 136
কেন্দ্রীয়মন্ত্রিসভা
ভারতে বিনিয়োগ সংক্রান্ত কাঠামো গড়ে তোলার ব্যাপারে ভারত ও সৌদি আরবের মধ্যে সমঝোতাপত্র স্বাক্ষরটি অনুমোদন করল কেন্দ্রীয় মন্ত্রিসভা
নয়াদিল্লি, ১৩ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ভারতে বিনিয়োগ সংক্রান্ত কাঠামো গড়ে তোলার ব্যাপারে ভারত ও সৌদি আরবের মধ্যে সমঝোতাপত্র স্বাক্ষরের প্রস্তাব অনুমোদন করেছে।
এই সমঝোতাপত্র বা মউ স্বাক্ষরের ফলে ভারতের পরিকাঠামো ক্ষেত্রে উপযুক্ত বিনিয়োগের জন্য সৌদি আরবের প্রতিষ্ঠানগুলির সঙ্গে সংযোগ গড়ে তোলা সম্ভব হবে। এরফলে দেশে পরিকাঠামো সংক্রান্ত বিকাশে গতি আসবে, কর্মসংস্হানের সুযোগ সৃষ্টি হবে, গড়ে উঠবে অনুসারী শিল্প যা দেশের অর্থনৈতিক সমৃদ্ধি এবং মোট অভ্যন্তরীণ উৎপাদনে বৃদ্ধি ঘটাবে।
CG/SSS/NS
(Visitor Counter : 72
প্রধানমন্ত্রীরদপ্তর
প্রধানমন্ত্রী ভিডিও কনফারেন্সের মাধ্যমে আজ পশ্চিমবঙ্গের নির্ধারিত কর্মসূচীতে যোগ দেবেন
নতুনদিল্লি, ৩০শে ডিসেম্বর, ২০২২
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে আজ পশ্চিমবঙ্গের নির্ধারিত কর্মসূচীতে যোগ দেবেন। শ্রী মোদীর পশ্চিমবঙ্গ সফর তাঁর মায়ের প্রয়াণে স্থগিত হয়েছে।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছেঃ
“প্রধানমন্ত্রী @narendramodi ভিডিও কনফারেন্সের মাধ্যমে আজ পশ্চিমবঙ্গের নির্ধারিত কর্মসূচীতে যোগ দেবেন। এই কর্মসূচীর মধ্যে রয়েছে কয়েকটি গুরুত্বপূর্ণ যোগাযোগ প্রকল্পের সূচনা এবং জাতীয় গঙ্গা পরিষদের বৈঠক।“
আজ ভোররাত্রে প্রধানমন্ত্রীর মা আমেদাবাদে প্রয়াত হন।
PG/CB/
(
প্রতিরক্ষামন্ত্রক
সেনাপ্রধান জেনারেল এমএম নারভানে, পূর্বাঞ্চলের বিভিন্ন এলাকা পরিদর্শন করেছেন
নতুন দিল্লি, ৫ মে, ২০২০
সেনাবাহিনীর প্রধান জেনারেল এম এম নারভানে ৪ ও ৫ মে পূর্ব ভারতের বিভিন্ন এলাকা পরিদর্শন করেছেন। এর মধ্যে সুকনা, বিন্নাগুড়ি এবং পানাগড়ও তাঁর সফরসূচীতে ছিল।
শ্রী নারাভানের দু দিনের সফরকালে কমান্ডাররা ওই অঞ্চলের বিভিন্ন বিভাগের কার্যকরী প্রস্তুতি এবং অন্যান্য গুরুত্বপূর্ণ প্রশিক্ষণ ও লজিস্টিক বিষয় সম্পর্কে সেনাপ্রধানকে অবহিত করেন। তিনি স্থলভাগে মোতায়েন থাকা সেনাদের সাথে উদ্ভুত পরিস্থিতি নিয়ে বিস্তারিত আলাপ আলোচনা করেন এবং সীমান্ত পরিস্থিতিও পর্যালোচনা করেন। তাঁর সফরকালে তিনি কোভিড -১৯-এর বিরুদ্ধে দেশবাসীর লড়াইয়ে উল্লেখযোগ্য অবদান রাখার লক্ষ্যে ভারতীয় সেনাবাহিনীর তৈরী বিভিন্ন সুযোগ-সুবিধাও পরিদর্শন করেন। তিনি বিভিন্ন ক্ষেত্রে সেনাবাহিনীর প্রস্তুতির পাশাপাশি প্রশিক্ষণের মানেরও প্রশংসা করেন এবং এই কঠিন সময়ে সকল পদাধিকারী সেনাকে ভাল কাজ চালিয়ে যাওয়ার জন্য অনুরোধ জানান।
(CG/TG
বিজ্ঞানওপ্রযুক্তিমন্ত্রক
কেন্দ্রীয় মন্ত্রী ডাঃ জীতেন্দ্র সিং পুনেতে কেপিআইটি-সিএসআইআর-এর উদ্ভাবিত সম্পূর্ণ দেশীয় প্রযুক্তিতে নির্মিত প্রথম হাইড্রোজেন জ্বালানী ভিত্তিক বাসের যাত্রা শুরু করেছেন ; প্রধানমন্ত্রীর পরিবেশ-বান্ধব জাতীয় হাইড্রোজেন নীতির সঙ্গে সাযুজ্য রেখে এই উদ্যোগ
নয়াদিল্লি, ২১ আগস্ট, ২০২২
দেশীয় প্রযুক্তিতে উদ্ভাবিত এই প্রথম হাইড্রোজেন জ্বালানী ভিত্তিক বাস চলাচল শুরু হল। কেন্দ্রীয় মন্ত্রী ডাঃ জীতেন্দ্র সিং পুনেতে কেপিআইটি-সিএসআইআর-এর উদ্ভাবিত এই বাসের যাত্রা শুরু করেছেন। প্রধানমন্ত্রী শ্রী নরেন্দ্র মোদীর পরিবেশ-বান্ধব ব্যয় সাশ্রয়ী জ্বালানীর সহজলভ্যতা সংক্রান্ত জাতীয় হাইড্রোজেন নীতির সঙ্গে সাযুজ্য রেখে এই উদ্যোগ নেওয়া হয়েছে। এর ফলে জলবায়ু পরিবর্তনের সমস্যার সমাধানের জন্য যে সব উদ্যোগ নেওয়া হয়েছে তা বাস্তবায়িত হবে। তেল শোধনাগার, সার, ইস্পাত ও সিমেন্ট শিল্পের পাশাপাশি বড় বড় পণ্যবাহী যানবাহনের কারনেও প্রচুর পরিমানে কার্বন নিঃসরণ হয়। সম্পূর্ণ দেশীয় প্রযুক্তিতে তৈরি এই ধরণের হাইড্রোজেন ভিত্তিক জ্বালানীর সেল ব্যবহার করলে এই সমস্যার সমাধান হবে। ডাঃ সিং জানান, বাসে ব্যবহৃত এ ধরনের জ্বালানী সেল থেকে বিদ্যুৎ উৎপাদনের সময় যে হাইড্রোজেন ব্যবহার করা হয় তা ব্যবহারের সময় জল পাওয়া যায়। যা আগামী দিনে পরিবেশ বান্ধব পরিবহন ব্যবস্থা গড়ে তুলতে সাহায্য করবে। একটি ডিজেল চালিত দূরপাল্লার বাস প্রতি বছর গড়ে ১০০ টন কার্বন ডাই অক্সাইড নিঃসৃত করে। ভারতে এ ধরনের বাস কয়েক লক্ষ চলাচল করে। ডিজেলের পরিবর্তে এই সেল ব্যবহার করলে কার্বন নিঃসরণ কম হবে।
ডাঃ সিং জানিয়েছেন, কেপিআইটি-র উদ্ভাবিত সম্পূর্ণ দেশীয় প্রযুক্তিতে নির্মিত এই সেল ব্যবহার করে যে যানবাহন চলবে তার ফলে বাস এবং লরি চলাচলের ক্ষেত্রে জ্বালানী বাবদ ব্যয় কম হবে। এই ধরনের সেল উদ্ভাবনের মধ্য দিয়ে ভারতীয় বৈজ্ঞানিক ও ইঞ্জিনিয়ারদের দক্ষতা আবারও প্রতিফলিত হল। যার সাহায্যে আগামীদিনে ভারত জীবাশ্ম ভিত্তিক জ্বালানী আমদানিকারী দেশের পরিবর্তে পরিবেশ বান্ধব হাইড্রোজেন জ্বালানী উৎপাদক সেল রপ্তানীকারক হয়ে উঠবে।
ডাঃ সিং, সিএসআইআর-এনসিএল-এর বিসফেনল-এ উৎপাদক প্ল্যান্টটিরও উদ্বোধন করেছেন। সিএসআইআর-এর কোভিড-১৯ মিশন কর্মসূচির আওতায় এই প্ল্যান্টটি তৈরি করা হয়েছে। এখান থেকে উৎপাদিত বিসফেনল-এ ইপক্সি রেজিন, পলিকারবোনেট সহ নানা ধরনের প্লাস্টিক উৎপাদন করতে সাহায্য করবে। সমীক্ষায় দেখা গেছে ২০২৭ সালের মধ্যে আন্তর্জাতিক বাজারে বিসফেনল-এ’র চাহিদা ৭১ লক্ষ টনে পৌঁছাবে। বর্তমানে ভারত প্রতি বছর ১ লক্ষ ৩৫ হাজার টন আমদানি করে। সিএসআইআর-এনসিএল-এর উদ্ভাবিত প্রযুক্তি ভবিষ্যতে বিসফেনল আমদানি বন্ধ করতে সাহায্য করবে এবং দেশ এক্ষেত্রেও আত্মনির্ভর হয়ে উঠবে।
PG/CB/NS
(Visitor Counter : 110
প্রধানমন্ত্রীরদপ্তর
বায়ুদূষণ মোকাবিলায় প্রধানমন্ত্রীর প্রধান সচিব পাঞ্জাব, হরিয়ানা ও দিল্লির সঙ্গে উচ্চ পর্যায়ের বৈঠক করেন
নয়াদিল্লি, ৩ নভেম্বর, ২০১৯
প্রধানমন্ত্রীর প্রধান সচিব ডঃ পি কে মিশ্র আজ সন্ধ্যায় বায়ুদূষণের সমস্যার মোকাবিলার জন্য পাঞ্জাব, হরিয়ানা এবং দিল্লির সঙ্গে একটি উচ্চ পর্যায়ের বৈঠক করেন। জাতীয় রাজধানী অঞ্চলে বায়ুদূষণের পরিমাণ বৃদ্ধি পাওয়ার ফলে জরুরি অবস্থার মতো পরিস্থিতির মধ্যেই এই বৈঠক।
বৈঠকে শস্যের অবশিষ্টাংশ ও বর্জ্য পোড়ানো, নির্মাণ কাজ, শিল্প ও যানবাহনের দূষণের ফলে সৃষ্ট পরিস্থিতির পর্যালোচনা করা হয়। বৈঠকে সিদ্ধান্ত হয়েছে। এই রাজ্যগুলির পরিস্থিতির ওপর ক্যাবিনেট সচিব শ্রী রাজীব গৌবা প্রতিদিন নজরদারী চালাবেন। প্রতিনিয়ত জেলাগুলির পরিস্থিতির দিকে নজর রাখতে রাজ্যগুলির মুখ্যসচিবদের নির্দেশ দেওয়া হয়েছে।
আগুন লাগানো এবং ধূলোর মাত্রার মতো বিষয়গুলির কারণে বিগত তিনদিন ধরে আবহাওয়ার প্রতিকূল পরিস্থিতির সৃষ্টির প্রেক্ষিতে কেন্দ্র প্রতিবেশী রাজ্যগুলিকে এই বিষয়ে যথাযথ ব্যবস্থা নেওয়ার নির্দেশ দিয়েছে। সংশ্লিষ্ট রাজ্যগুলির মুখ্যসচিবরা পরিস্থিতির উন্নয়নে কি কি ব্যবস্থা নেওয়া হচ্ছে সে বিষয়ে বিস্তারিত তথ্য প্রদান করেছেন।
বায়ুদূষণের মোকাবিলায় জাতীয় রাজধানী অঞ্চলে ৩০০টি দলকে মোতায়েন করা হয়েছে। এরা সাতটি শিল্প তালুক এবং প্রধান প্রধান যান চলাচলের করিডরে নজর রাখছে। পাঞ্জাব ও হরিয়ানাতেও একই পদক্ষেপ গ্রহণ এবং ঐ রাজ্যগুলিতে প্রয়োজনীয় ব্যবস্থাপনা গড়ে তুলতে সাহায্য করা হয়েছে।
আজকের বৈঠকটি প্রধানমন্ত্রীর প্রধান সচিবের ২৪শে অক্টোবরের বৈঠকের ধারাবাহিকতার অঙ্গ। রাজ্যগুলি দ্রুত প্রয়োজনীয় পদক্ষেপ গ্রহণের আশ্বাস দিয়েছে। দূষণ নিয়ন্ত্রণে প্রয়োজনীয় ব্যবস্থা গড়ে তুলতে কেন্দ্র নিয়মিত বৈঠক করছে। ক্যাবিনেট সচিবের নেতৃত্বে ৪ঠা অক্টোবর একটি উচ্চ পর্যায়ের পর্যালোচনার বৈঠকের পর এই বৈঠকগুলির আয়োজন করা হচ্ছে।
প্রধানমন্ত্রীর প্রধান উপদেষ্টা শ্রী পি কে সিনহা, ক্যাবিনেট সচিব, পরিবেশ, বন ও জলবায়ু পরিবর্তন মন্ত্রকের সচিব, কৃষি সচিব, কেন্দ্রীয় দূষণ নিয়ন্ত্রণ পর্ষদের চেয়ারম্যান, ভারতীয় আবহাওয়া দপ্তরের মহানির্দেশক, পাঞ্জাব, হরিয়ানা ও দিল্লির মুখ্যসচিবরা ছাড়াও শীর্ষস্থানীয় আধিকারিকরা আজকের এই বৈঠকে যোগ দেন।
CG/CB/DM
(Visitor Counter : 137
শ্রমওকর্মসংস্থানমন্ত্রক
মহিলা কর্মীদের মাতৃত্বকালীন সুবিধা
নয়াদিল্লি, ২৪ জুলাই, ২০১৯
যে সমস্ত মহিলা কর্মচারী ২৬ সপ্তাহের মাতৃত্বকালীন সুবিধা পাওয়ার অধিকারী তাঁদের জন্য সাত সপ্তাহের বেতন দেওয়ার একটি উৎসাহব্যাঞ্জক প্রকল্প নিয়ে সরকার চিন্তাভাবনা করছে। ২০১৭ সালের মাতৃত্বকালীন সুবিধা  আইনের আওতায় থাকা কর্মচারীরা এই সুবিধা পাবেন। যে সমস্ত মহিলা কর্মীরা দিনের হিসেবে মজুরি পেয়ে থাকেন, মোট মাসিক আয় ১৫ হাজার টাকার কম এবং যাঁদের নাম কর্মচারী ভবিষ্যনিধি সংগঠনে ন্যূনতম এক বছর নথিভুক্ত রয়েছে ও যাঁরা ইএসআইসি-র আওতাভুক্ত নন, তাঁরাই এই সুবিধা পাবেন। কর্তৃপক্ষের অনুমতিসাপেক্ষে এই প্রকল্প কর্মচারী ভবিষ্যনিধি সংগঠনের মাধ্যমে বাস্তবায়িত হবে।
কেন্দ্রীয় শ্রম ও কর্মচারী দপ্তরের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ কুমার গাঙ্গোয়ার রাজ্যসভায় এক প্রশ্নের লিখিত জবাবে এই তথ্য জানিয়েছেন।
CG/CB/DM
(Visitor Counter : 75
অর্থমন্ত্রক
অক্সিজেন ও অক্সিজেন সংক্রান্ত সরঞ্জামের সরবরাহ বাড়াতে উচ্চপর্যায়ের বৈঠকে পৌরহিত্য করলেন প্রধানমন্ত্রী
নয়াদিল্লী, ২৪ এপ্রিল, ২০২১
দেশে অক্সিজেনের যোগান ও সরবরাহ বাড়াতে গৃহিত পদক্ষেপগুলি উচ্চপর্যায়ের বৈঠকে পর্যালোচনা করে দেখলেন প্রধানমন্ত্রী শ্রী নরেন্দ্র মোদী। প্রধানমন্ত্রী জোর দিয়ে বলেন, চিকিৎসার জন্য ব্যবহৃত অক্সিজেন ও এ ধরণের সরঞ্জামের সরবরাহ ও যোগান অবিলম্বে বাড়ানোর প্রয়োজনীয়তা রয়েছে। দেশে অক্সিজেন এবং হাসপাতালগুলিতে অক্সিজেনের যোগান অব্যাহত রাখতে সমস্ত মন্ত্রক তথা দপ্তরকে সমন্বয় বজায় রেখে একজোট হয়ে কাজ করার নির্দেশ দিয়েছেন প্রধানমন্ত্রী।
উচ্চপর্যায়ের এই পর্যালোচনা বৈঠকে প্রধানমন্ত্রীকে রেমডেজভীড় জাতীয় ওষুধের ওপর মৌলিক উৎপাদন শুল্ক প্রত্যাহার করা হয়েছে বলে জানানো হয়। এ সম্পর্কে আরও বলা হয়েছে চিকিৎসার কাজে ব্যবহৃত অক্সিজেন সংক্রান্ত সরঞ্জামের আমদানির ওপর থেকেও শুল্ক ছাড় দেওয়া হবে। দেশে চিকিৎসার জন্য ব্যবহৃত অক্সিজেনের ক্রমবর্ধমান চাহিদার প্রেক্ষিতে চাহিদা মেটাতে উৎপাদনের ওপর শুল্ক সম্পূর্ণ ছাড় দেওয়ার সিদ্ধান্ত হয়েছে। অক্সিজেন উৎপাদন এবং অক্সিজেন সংক্রান্ত সরঞ্জামের ক্ষেত্রে এই শুল্ক ছাড়ের সুবিধা তিন মাস পাওয়া যাবে। অবিলম্বে শুল্ক ছাড়ের সিদ্ধান্ত কার্যকর হচ্ছে বলেও বৈঠকে জানানো হয়েছে।
এই বৈঠকে যে সমস্ত বিষয়ে শুল্ক ছাড় দেওয়ার সিদ্ধান্ত হয়েছে, তারমধ্যে রয়েছে- চিকিৎসার জন্য ব্যবহৃত অক্সিজেন, অক্সিজেন কনসেনট্রেটর, অক্সিজেন মিটার, রেগুলেটর, ভ্যাকুয়াম প্রেসার সুইং, অক্সিজেন ফাইলিং সিস্টেম, অক্সিজেন স্টোরেজ ট্যাঙ্ক, অক্সিজেন সিলিন্ডার, অক্সিজেন জেনারেটর এবং যেকোন ধরণের সামগ্রী যা থেকে অক্সিজেন উৎপাদন করা যায়। বৈঠকে সিদ্ধান্ত হয়েছে কোভিড টিকা আমদানির ক্ষেত্রেও তিন মাস শুল্ক ছাড় দেওয়া হবে। অবিলম্বে শুল্ক ছাড়ের এই সিদ্ধান্ত কার্যকর হচ্ছে। উল্লেখ করা যেতে পারে কেন্দ্রীয় সরকার দেশে অক্সিজেন ও চিকিৎসা সরঞ্জামের সরবরাহ তথা যোগান বাড়াতে গত কয়েক দিনে একাধিক পদক্ষেপ নিয়েছে। ভারতীয় বিমান বাহিনীকে অক্সিজেন ট্যাঙ্ক সরবরাহের জন্য কাজে লাগানো হচ্ছে। গতকাল কেন্দ্রীয় সরকার আরও ২ মাস  ৮০ কোটি ভারতীয়কে বিনামূল্যে খাদ্যশস্য সরবরাহের সিদ্ধান্ত নিয়েছে।
আজকের এই পর্যালোচনা বৈঠকে অর্থমন্ত্রী ; বাণিজ্য ও শিল্পমন্ত্রী ; স্বাস্থ্যমন্ত্রী ; প্রধানমন্ত্রীর প্রধান সচিব ; নীতি আয়োগের সদস্য ; রাজস্ব দপ্তরের সচিব সহ স্বাস্থ্য ও অন্যান্য দপ্তরের উচ্চপদস্থ আধিকারিকরা যোগ দেন।
CG/BD/NS
(Visitor Counter : 214
যুবওক্রীড়াবিষয়কমন্ত্রক
‘খেলো ইন্ডিয়া’র মাধ্যমে খেলোয়াড় বাছাই-এর ক্ষেত্রে স্বচ্ছতা
নয়াদিল্লি, ২৪ জুন, ২০১৯
খেলোয়াড়দের বাছাই-এর ক্ষেত্রে স্বচ্ছতা বজায় রাখতে সরকার বেশ কিছু পরিকল্পনা গ্রহণ করেছে। এর জন্য, দুটি কমিটি গঠন করা হয়েছে। ‘ট্যালেন্ট স্কাউটিং কমিটি’ এবং ‘ট্যালেন্ট আইডেন্টিফিকেশন অ্যান্ড ডেভেলপমেন্ট কমিটি ফর ট্রেনিং’-এর মাধ্যমে প্রতিভাবান খেলোয়াড়দের চিহ্নিত করে তাঁদের প্রশিক্ষণের ব্যবস্থা করা হচ্ছে। স্পোর্টস অথরিটি অফ ইন্ডিয়ার ডিরেক্টর জেনারেলের নেতৃত্বে একটি উচ্চপর্যায়ের কমিটি বাছাই করা খেলোয়াড়দের জন্য বিভিন্ন কর্মসূচির অনুমোদন করে থাকে। ‘খেলো ইন্ডিয়া’ প্রতিযোগিতায় অংশগ্রহণের জন্য রাজ্য সরকারগুলি খেলোয়াড়দের বাছাই করে। ন্যাশনাল স্পোর্টস ফেডারেশন, সিবিএসই এবং স্কুল পর্যায়ে বিভিন্ন ক্রীড়া প্রতিযোগিতা থেকে এইসব খেলোয়াড়দের চিহ্নিত করা হয়।
স্পোর্টস অথরিটি অফ ইন্ডিয়া এবং ন্যাশনাল স্পোর্টস ফেডারেশনের পরামর্শক্রমে প্রশিক্ষণ ও প্রতিযোগিতার বর্ষপঞ্জী  অনুযায়ী, ভারতীয় খেলোয়াড় এবং বিভিন্ন খেলার দলগুলিকে প্রশিক্ষণ দেওয়া হয়। ক্রীড়া মন্ত্রক ন্যাশনাল স্পোর্টস ফেডারেশনের মাধ্যমে প্রশিক্ষণ শিবির, আন্তর্জাতিক স্তরে প্রতিযোগিতার পরিবেশের সঙ্গে পরিচিতি করানো, খাদ্যাভ্যাস, ভারতীয় এবং বিদেশি কোচদের মাধ্যমে প্রশিক্ষণের বন্দোবস্ত করা, বিজ্ঞানসম্মতভাবে চিকিৎসা সহায়তা ছাড়াও, আর্থিক নানা সহযোগিতার ব্যবস্থাও করে। অলিম্পিক্সে সাফল্যের লক্ষ্যে টিওপিএস কর্মসূচির আওতায় জাতীয় ক্রীড়া উন্নয়ন তহবিল থেকে আন্তর্জাতিক স্তরে সম্ভাবনাময় বাছাই করার খেলোয়াড়দের প্রশিক্ষণের জন্য সাহায্য করা হয়।
ক্রীড়া ও যুবকল্যাণ মন্ত্রকের স্বাধীন দায়িত্বপ্রাপ্ত মন্ত্রী শ্রী কিরেন রিজিজু রাজ্যসভায় আজ এক লিখিত প্রশ্নের জবাবে এ কথা জানান।
CG/CB/DM
(Visitor Counter : 86
জাহাজচলাচলমন্ত্রক
দেশে অন্তর্দেশীয় বন্দর
নতুন দিল্লী, ০৫ এপ্রিল, ২০২২
দেশে বর্তমানে ৮৭টি অন্তর্দেশীয় বন্দর বা কন্টেনার ডিপো রয়েছে। এর মধ্যে পশ্চিমবঙ্গে ২টি ডিপোয় ১৮,৮০৫ টিইইউ পণ্য পরিবহণের ক্ষমতা রয়েছে। অর্থ মন্ত্রকের রাজস্ব দফতর দেশজুড়ে কত অন্তর্দেশীয় বন্দর বা কন্টেনার ডিপো তৈরি করছে সে বিষয়ে বিস্তারিতভাবে জানিয়েছে। এই মুহূর্তে বিভিন্ন রাজ্যে ১৩টি অন্তর্দেশীয় বন্দর গড়ে তোলা হচ্ছে। সরকার এক জানালা ব্যবস্থার মাধ্যমে এইসব বন্দর তৈরির জন্য প্রয়োজনীয় ছাড়পত্র দেওয়ার ব্যবস্থা করেছে। বন্দরগুলির বিকাশের সম্ভাবনা, আঞ্চলিক ভারসাম্য বজায় থাকার বিষয়টি এক্ষেত্রে অগ্রাধিকার পেয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন বন্দর, জাহাজ চলাচল ও জলপথ মন্ত্রী শ্রী সর্বানন্দ সোনোওয়াল।
CG/CB/ SKD/
(Visitor Counter : 82
পর্যটনমন্ত্রক
কেন্দ্রীয় পর্যটন মন্ত্রক তিন দিনের ইনক্রেডিবল ইন্ডিয়া মেগা হোম স্টে উন্নয়ন ও প্রশিক্ষণ কর্মশালায় দার্জিলিং অঞ্চলের ৭০০ জনেরও বেশি হোম স্টে মালিককে প্রশিক্ষণ দিয়েছে
নয়াদিল্লী, ২৫ ফেব্রুয়ারি, ২০২১
দার্জিলিং অঞ্চলে হোম স্টে মালিকদের আতিথেয়তা বিষয়ে দক্ষতা বৃদ্ধি এবং পর্যটকদের জন্য আরও ভালো অভিজ্ঞতা সুনিশ্চিত করতে ২২ ফেব্রুয়ারি থেকে ২৪ ফেব্রুয়ারি পর্যন্ত কেন্দ্রীয় পর্যটন মন্ত্রক তিন দিনের ইনক্রেডিবল ইন্ডিয়া মেগা হোম স্টে উন্নয়ন ও প্রশিক্ষণ কর্মশালার আয়োজন করে। পূর্ব হিমালয় ভ্রমণ ও পর্যটন অপারেটর অ্যাসোসিয়েশন এবং আইআইএএস স্কুল অফ ম্যানেজমেন্টের সহযোগিতায় ভারত সরকারের পর্যটন মন্ত্রকের কলকাতায় অবস্থিত পূর্বাঞ্চলীয় কার্যালয়ের উদ্যোগে এই কর্মশালার আয়োজন করা হয়।
কেন্দ্রীয় পর্যটন ও সংস্কৃতি মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল গত ২২শে ফেব্রুয়ারি দার্জিলিং-এর সাংসদ শ্রী রাজু বিস্তা ও ভারত সরকারের পর্যটন মন্ত্রকের অতিরিক্ত মহানির্দেশক শ্রী রুপিন্দর ব্রার উপস্থিতিতে এই কর্মশালার সূচনা করেন। অনুষ্ঠানে কেন্দ্রীয় পর্যটন ও সংস্কৃতি মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল জানান, আতিথেয়তা বিষয়ে দক্ষতা উন্নয়নের মাধ্যমে হোম স্টে-গুলির উন্নতি ঘটিয়ে স্থানীয় মানুষকে আত্মনির্ভর করে তোলা হবে।
এই তিন দিনের কর্মশালায় দার্জিলিং, কালিংপঙ, ডুয়ার্সের তরাই অঞ্চলে ৭২৫ জন হোম স্টে মালিক অংশ নেন। এখানে তাদের হোম স্টে-র বিষয়ে আরও দক্ষতার সঙ্গে প্রচারের জন্য প্রশিক্ষণ দেওয়া হয়। এই প্রশিক্ষণ তাদেরকে কেবল পর্যটকদের জন্য আতিথেয়তার আরও ভালো অভিজ্ঞতাই সুনিশ্চিত করবে না, পাশাপাশি পূর্ব হিমালয় এবং ডুয়ার্সকে ঘরোয়া ও অভ্যন্তরীণ পর্যটকদের কাছে অত্যন্ত পছন্দের গন্তব্যস্থল হিসেবে প্রতিষ্ঠা করবে। এই পদক্ষেপ গ্রহণ করার ফলে স্থানীয় পর্যটন ভিত্তিক অর্থনীতির দ্রুত বিকাশ ঘটবে। একইসঙ্গে পর্যটন মন্ত্রক ও বিশ্বশুর পর্যটন সংস্থা  -এর সুস্থায়ী উন্নয়নের লক্ষ্য পূরণেও সাহায্য করবে। শ্রী প্যাটেল আরও জানান, আত্মনির্ভর পর্যটন ভিত্তিক অর্থনীতি এই অঞ্চলের যুবকদের কর্মসংস্থানের সুযোগ করে দেবে।
অর্থমন্ত্রক
“রাজ্যগুলিকে মূলধনী ব্যয়ের জন্য বিশেষ সহায়তা” কর্মসূচির আওতায় ১১,৮৩০ কোটি টাকা দেওয়া হয়েছে
সংস্কারমূলক উদ্যোগ সম্পন্ন করার জন্য ১১টি রাজ্যকে অতিরিক্ত বরাদ্দ
অর্থ ব্যবস্থার পুনরুদ্ধারে সময়োপযোগী ব্যবস্থা গ্রহণে এই কর্মসূচির ভূমিকা গুরুত্বপূর্ণ
নয়াদিল্লি, ১ এপ্রিল, ২০২১
অর্থ মন্ত্রকের ব্যয় বরাদ্দ দপ্তর “মূলধনী খাতে ব্যয়ের জন্য রাজ্যগুলিকে বিশেষ সহায়তা” কর্মসূচির আওতায় ১১,৮৩০ কোটি টাকা দিয়েছে। উল্লেখ করা যেতে পারে, আত্মনির্ভর ভারত প্যাকেজের অঙ্গ হিসেবে অর্থমন্ত্রী গত বছরের ১২ অক্টোবর মূলধনী খাতে ব্যয়ের জন্য রাজ্যগুলিকে বিশেষ সহায়তা দেওয়ার জন্য একটি কর্মসূচির কথা ঘোষণা করেন। এই কর্মসূচি গ্রহণের উদ্দেশ্যই হল কোভিড-১৯ মহামারীর দরুণ কর রাজস্ব খাতে ঘাটতির ফলে রাজ্য সরকারগুলিকে যে আর্থিক সমস্যার মুখোমুখি হতে হয়েছে তা মোকাবিলায় সাহায্য করা।
অর্থ ব্যবস্থায় মূলধনী খাতে ব্যয়ের বিবিধ প্রভাব রয়েছে। এর ফলে একদিকে যেমন অর্থনীতির ভবিষ্যৎ উৎপাদনশীল ক্ষমতা বৃদ্ধি পায়, অন্যদিকে তেমনই অর্থ ব্যবস্থায় উচ্চ হারে অগ্রগতির সম্ভাবনা থাকে। তাই, কেন্দ্রীয় সরকারের প্রতিকূল আর্থিক অবস্থা হওয়া সত্ত্বেও সিদ্ধান্ত নেওয়া হয় যে ২০২০-২১ অর্থবর্ষে মূলধনী খাতে ব্যয়ের জন্য রাজ্যগুলিকে বিশেষ সহায়তা দেওয়া হবে। এই কর্মসূচি ২০২১-২২-এও কার্যকর থাকবে। রাজ্য সরকারগুলির কাছ থেকে এই কর্মসূচির ব্যাপারে ভালো সাড়া মিলেছে। কেন্দ্রীয় ব্যয় বরাদ্দ দপ্তর কর্মসূচির আওতায় ২৭টি রাজ্যের জন্য ১১,৯১২ কোটি টাকার মূলধনী ব্যয়ের একটি প্রস্তাব অনুমোদন করেছে। অর্থনীতির বিভিন্ন ক্ষেত্র – স্বাস্থ্য, গ্রামোন্নয়ন, জল সরবরাহ, কৃষিসেচ, বিদ্যুৎ, পরিবহণ, শিক্ষা ও শহরাঞ্চলীয় উন্নয়ন বাবদ এই অর্থ খরচ করার অনুমতি দেওয়া হয়েছে। এই কর্মসূচির তিনটি অংশ রয়েছে। প্রথম পর্বে উত্তর-পূর্বাঞ্চলীয় এবং পার্বত্য রাজ্যগুলিকে অন্তর্ভুক্ত করা হয়েছে। এর ফলে নয়টি উত্তর-পূর্বাঞ্চলীয় ও পার্বত্য রাজ্যকে কর্মসূচির আওতায় ২,৫০০ কোটি টাকা মঞ্জুর করা হয়েছে। দ্বিতীয় অংশে বাকি রাজ্যগুলিকে অন্তর্ভুক্ত করা হয়েছে। এই রাজ্যগুলির জন্য মূলধনী খাতে ব্যয়ে ৭,৫০০ কোটি টাকা নির্দিষ্ট করা হয়েছে। ২০২০-২১ অর্থবর্ষে পঞ্চদশ অর্থ কমিশনের অন্তর্বর্তীকালীন সুপারিশ অনুযায়ী, কেন্দ্রীয় করের ক্ষেত্রে রাজ্যগুলির সমানুপাতিক হারের ভিত্তিতে বন্টন করা হবে।
কর্মসূচির তৃতীয় অংশে রাজ্যগুলিতে নাগরিক-কেন্দ্রিক বিভিন্ন সংস্কারের ওপর গুরুত্ব দেওয়া হয়েছে। এজন্য ২ হাজার কোটি টাকার সংস্থান রয়েছে। কেন্দ্রীয় অর্থ মন্ত্রক গত বছর যে চারটি ক্ষেত্রে সংস্কারের জন্য রাজ্যগুলিকে উৎসাহিত করে তার মধ্যে অন্তত তিনটি ক্ষেত্রে সংস্কারের কাজ সম্পূর্ণ করার ভিত্তিতে রাজ্যগুলিকে এই অর্থ দেওয়া হবে। সংশ্লিষ্ট কেন্দ্রীয় মন্ত্রক সংস্কারমূলক উদ্যোগের আওতায় গৃহীত কাজকর্ম সুষ্ঠুভাবে সম্পাদন হয়েছে কিনা তা যাচাই করে শংসাপত্র দেবে। সেই শংসাপত্রের ওপর ভিত্তি করেই অর্থ মন্ত্রক রাজ্যগুলিকে সংশ্লিষ্ট মূলধনী খাতে ব্যয়ের অর্থ বরাদ্দ করবে। উল্লেখ করা যেতে পারে, অর্থ মন্ত্রক যে চারটি ক্ষেত্রে সংস্কারের জন্য রাজ্যগুলিকে উৎসাহিত করেছিল তার মধ্যে রয়েছে – এক দেশ এক রেশন কার্ড; সহজে ব্যবসা-বাণিজ্যের অনুকূল পরিবেশ গড়ে তোলা; শহরাঞ্চলীয় স্বশাসিত প্রতিষ্ঠানগুলিতে সংস্কার এবং বিদ্যুৎ ক্ষেত্রে সংস্কার। ইতিমধ্যেই ১১টি রাজ্য উক্ত চারটি ক্ষেত্রের মধ্যে অন্তত তিনটিতে সংস্কারের কাজ শেষ করেছে। সেই অনুযায়ী এই ১১টি রাজ্যকে মূলধনী খাতে অতিরিক্ত বরাদ্দ মঞ্জুর করা হয়েছে।
CG/BD/DM
(Visitor Counter : 124
অর্থমন্ত্রক
২০২০-২১ অর্থবর্ষে অক্টোবর মাস পর্যন্ত ভারত সরকারের জমা-খরচের হিসাবের মাসিক পর্যালোচনা
নয়াদিল্লি, ২৭ নভেম্বর, ২০২০
ভারত সরকারের মাসিক জমা-খরচের হিসাবের সামগ্রিক ও একত্রিত পরিসংখ্যান অক্টোবর মাস পর্যন্ত প্রকাশিত হয়েছে। এই পরিসংখ্যান নিম্নরূপ –
ভারত সরকার চলতি বছরের অক্টোবর পর্যন্ত ৭ লক্ষ ৮ হাজার ৩০০ কোটি টাকা হাতে পেয়েছে। এর মধ্যে কর রাজস্ব বাবদ ৫ লক্ষ ৭৫ হাজার ৬৯৭ কোটি টাকা, কর বহির্ভূত রাজস্ব খাতে ১ লক্ষ ১৬ হাজার ২০৬ কোটি টাকা এবং ঋণ বহির্ভূত মূলধন বাবদ ১৬ হাজার ৩৯৭ কোটি টাকা সংগ্রহ হয়েছে। ঋণ বহির্ভূত মূলধন সংগ্রহের মধ্যে ঋণ পুনরুদ্ধার বাবদ ১০ হাজার ২১৮ কোটি টাকা এবং বিলগ্নিকরণ বাবদ ৬ হাজার ১৭৯ কোটি টাকা সংগ্রহ হয়েছে।
ভারত সরকার কর বন্টন বাবদ প্রদেয় অংশ হিসাবে রাজ্য সরকারগুলিকে গত অক্টোবর মাস পর্যন্ত ২ লক্ষ ৯৭ হাজার ১৭৪ কোটি টাকা হস্তান্তরিত করেছে, যা গত বছরের তুলনায় ৬৯ হাজার ৬৯৭ কোটি টাকা কম।
ভারত সরকার ২০২০-২১ বাজেট হিসাব অনুযায়ী ১৬ লক্ষ ৬১ হাজার ৪৫৪ কোটি টাকা বিভিন্ন খাতে ব্যয় করেছে। এর মধ্যে ১৪ লক্ষ ৬৪ হাজার ৯৯ কোটি টাকা ব্যয় করা হয়েছে রাজস্ব সংগ্রহ খাতে এবং ১ লক্ষ ৯৭ হাজার ৩৫৫ কোটি টাকা ব্যয় হয়েছে মূলধন খাতে। রাজস্ব খাতে মোট ব্যয়ের ৩ লক্ষ ৩৩ হাজার ৪৫৬ কোটি টাকা সুদ মাশুল বাবদ ব্যয় হয়েছে এবং ১ লক্ষ ৮৫ হাজার ৪০০ কোটি টাকা ব্যয় হয়েছে বিভিন্ন জরুরি ভর্তুকি খাতে।
প্রধানমন্ত্রীরদপ্তর
টি এন সেশনের মৃত্যুতে প্রধানমন্ত্রীর শোকজ্ঞাপন
নয়াদিল্লি, ১১ নভেম্বর, ২০১৯
টি এন সেশনের প্রয়াণে প্রধানমন্ত্রী শ্রী নরেন্দ্র মোদী শোক প্রকাশ করেছেন।
প্রধানমন্ত্রী বলেন, “শ্রী টি এন সেশন একজন অসামান্য সরকারি আধিকারিকছিলেন। তিনি অধ্যবসায় ও নিষ্ঠার সঙ্গে দেশের সেবা করেছেন। নির্বাচনীপ্রক্রিয়ার সংস্কার করে আমাদের গণতন্ত্রকে আরও শক্তিশালী ও অংশীদার করেতোলার লক্ষ্যে তিনি উদ্যোগী ছিলেন। তাঁর প্রয়াণে আমি শোকাহত। ওঁ শান্তি।”
CG/CB/DM
(Visitor Counter : 79
ইস্পাতমন্ত্রক
ন্যাশনাল মিনারেল ডেভলপমেন্ট কর্পোরেশন দুটি মর্যাদাপূর্ণ পরিবেশ পুরস্কার লাভ করেছে
নতুন দিল্লি, ১০ অক্টোবর, ২০২১
ভারতের বৃহত্তম লৌহ আকরিক উৎপাদন সংস্থা কেন্দ্রীয় ইস্পাত মন্ত্রকের অধীন ন্যাশনাল মিনারেল ডেভলপমেন্ট কর্পোরেশন পরিবেশগত ধারাবাহিকতা বিভাগে স্বর্ণপদক লাভ করেছে। এছাড়া পরিবেশগত ব্যবস্থাপনা বিভাগে কুমারস্বামী আয়রন ওর মাইন প্লাটিনাম পুরস্কারে ভূষিত হয়েছে। দেরাদুনে সাসটেইনেবল ডেভেলপমেন্ট ফাউন্ডেশনের উদ্যোগে আয়োজিত এক অনুষ্ঠানে এই পুরস্কার প্রদান করা হয়েছে। উত্তরাখণ্ডের রাজ্যপাল লেফটেন্যান্ট জেনারেল গুরমিত সিং অনুষ্ঠানে প্রধান অতিথি হিসেবে উপস্থিত ছিলেন।
ন্যাশনাল মিনারেল ডেভলপমেন্ট কর্পোরেশন উৎপাদন প্রকল্পে ধারাবাহিকভাবে উন্নয়নের লক্ষ্যমাত্রা এবং পরিবেশগত ব্যবস্থাপনা বাস্তবায়নের ক্ষেত্রে বিশেষ অবদানের দরুন এই পুরস্কারের জন্য নির্বাচিত হয়।
ন্যাশনাল মিনারেল ডেভলপমেন্ট কর্পোরেশন এর পক্ষে চিফ জেনারেল ম্যানেজার আরপি, এই পুরস্কার গ্রহণ করেন। সমাপ্তি অনুষ্ঠানে উত্তরাখণ্ড সরকারের বন, বিদ্যুৎ এবং পরিবেশ দপ্তরের মন্ত্রী ডক্টর হীরক সিং রাওয়াত উপস্থিত ছিলেন।
CG/ SB
(Visitor Counter : 125